stanford-oval/wikipedia huggingface dataset:
เยนา

| เยนา   |
| --- | --- |
นคร
เส้นขอบฟ้าเมืองเยนา
   ตราอาร์ม
สถานที่ตั้งของเยนาในรัฐทือริงเงิน  
เยนา  แสดงแผนที่เยอรมนีเยนา  แสดงแผนที่รัฐทือริงเงิน
พิกัด:  50°55′38″N 11°35′10″E﻿ / ﻿50.92722°N 11.58611°E﻿ / 50.92722; 11.58611
ประเทศ: เยอรมนี
รัฐ: ทือริงเงิน
อำเภอ: นครปลอดอำเภอ
การปกครอง
 • นายกเทศมนตรี: Thomas Nitzsche (FDP)
พื้นที่
 • ทั้งหมด: 114.76 ตร.กม. (44.31 ตร.ไมล์)
ความสูง: 143 เมตร (469 ฟุต)
ประชากร (2020-12-31)
 • ทั้งหมด: 110,731 คน
 • ความหนาแน่น: 960 คน/ตร.กม. (2,500 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 07743–07751
รหัสโทรศัพท์: 03641, 036425
ทะเบียนพาหนะ: J
เว็บไซต์: www.jena.de
เยนา (เยอรมัน: Jena เสียงอ่านภาษาเยอรมัน: [ˈjeːna] ( ฟังเสียง)) เป็นเมืองมหาวิทยาลัยของประเทศเยอรมนี และเป็นเมืองใหญ่อันดับ 2 ของรัฐทือริงเงิน เมื่อรวมกับเมืองข้างเคียง แอร์ฟวร์ท และไวมาร์ จะเป็นเขตมหานครทือริงเงินที่มีประชากรราว 500,000 คน ขณะที่เยนามีประชากรราว 110,000 คน เยนาเป็นศูนย์กลางการศึกษาและวิจัย มีมหาวิทยาลัยฟรีดริช ชิลเลอร์ที่ก่อตั้งปี ค.ศ. 1558 มีนักศึกษา ณ ปี ค.ศ. 2017 ราว 18,000 คน
เยนาได้รับการกล่าวถึงครั้งแรกในปี ค.ศ.1182 เป็นเมืองเล็ก ๆ จนกระทั่งศตวรรษที่ 19 เมื่อมีการพัฒนาด้านอุตสาหกรรม และในศตวรรษที่ 20 เมืองเป็นศูนย์กลางอุตสาหกรรมด้านสายตา มีบริษัทหลายแห่งตั้งอยู่ที่นี่ ปัจจุบันเศรษฐกิจของเมืองขึ้นอยุ่กับอุตสาหกรรมเทคโนโลยีระดับสูงและการวิจัย อุตสาหกรรมวิทยาศาสตร์แห่งแสงและสายตาและความเที่ยงตรง ยังคงเป็นอุตสาหกรรมหลักจนถึงทุกวันนี้ ขณะที่วิศวกรรมซอฟต์แวร์ รวมถึงธุรกิจดิจิทัลและเทคโนโลยีชีวภาพ มีการเติบโตอย่างสำคัญ
เยนาตั้งอยู่บริเวณเชิงเขาทางตะวันออกของรัฐทือริงเงิน มีหุบเขากว้างที่มีแม่น้ำซาเลอไหลผ่าน และเนื่องจากมีภูมิทัศน์ที่เต็มไปด้วยหิน จึงมีสิ่งมีชีวิตและป่าที่หลากหลาย เยนายังเป็นที่รู้จักในเยอรมนีด้านการมีกล้วยไม้ป่าที่หลากหลาย สามารถพบเห็นได้หากเดินทางไกลออกจากเมือง
ผลงานด้านภาพยนตร์ของเฉินหลง

เนื้อหาในหน้านี้มีส่วนเกี่ยวข้องกับ เฉินหลง
ภาพยนตร์ที่ยังไม่ได้รับการยืนยัน

| ปี | ชื่อไม่เป็นทางการ | แหล่งข่าว | ประวัติที่มา | Notes |
| --- | --- | --- | --- | --- |
|  | J & J Project 2 เฉินหลง เจ็ทลี โปรเจ็กท์ 2 | SFGate Movies Online | Chan mentions the informal agreement he has with Jet Li to make another film together, saying "This is Hollywood, so if it's a hit, there are always sequels. 'Return to the Forbidden Kingdom!' But I'll tell you something, right after we finished making the movie, I said to Jet, 'We should make another movie together — but we should do it our way. This was a family movie, a Hollywood movie. We should make a real Hong Kong style movie: More action, more comedy, more everything. And he said yes!"  | หนังเรื่องนี้ไม่เกี่ยวข้องกับภาพยนตร์เรื่อง หนึ่งฟัดหนึ่ง ใหญ่ต่อใหญ่ ทุกอย่างในหนังเป็นบทใหม่ทั้งหมด. |
|  | The Forbidden Kingdom Sequel หนึ่งฟัดหนึ่ง ใหญ่ต่อใหญ่ ตอน 2 |  Movies Online | จากการสัมภาษณ์ในภาพยนตร์เรื่อง หนึ่งฟัดหนึ่ง ใหญ่ต่อใหญ่ |  |
|  | Project A Part III เอไกหว่า 3 | ที่มา 163.com | บทความปี 2006 |  |
|  | Nair San | IndiaGlitz |  บทความจากหนังสือ screenpower ปี 2008 ระบุเสร็จสมบูรณ์และการถ่ายทำภาพยนตร์ เกิดจากการเริ่มต้นกลางสิงหาคม Mohanlal. |  |
|  | untitled ไม่มีชื่อ (อาจจะเป็นสารคดี Jackie Chan My Story 2) | I Am Jackie Chan: My Life in Action Jackie Chan Kids | วางแผนเรื่องราวเอาไว้เกี่ยวกับพ่อของเฉินหลง. เฉินหลงกล่าวถึงสคริปต์ที่เสร็จแล้วในบทความปี 2002 | มีการอ้างอิงจากสารคดีเรื่อง Traces of a Dragon: Jackie Chan & His Lost Family (see Documentaries). |
|  | Shanghai Dawn คู่ใหญ่ฟัดข้ามโลก 3 | Jackie Chan Kids | 2007 article | เฉินหลงกล่าวว่ามีคนอยากทำเรื่องนี้ต่อจาก Shanghai Noon และ Shanghai Knights แต่ว่ายังไม่ได้รับการยืนยัน  |
|  | Rush Hour 4 คู่ใหญ่ฟัดเต็มสปีด 4 |  |  |  |
ภาพยนตร์ที่ถูกยกเลิก

| ปี | ชื่ออย่างไม่เป็นทางการ | โครงเรื่อง | Notes |
| --- | --- | --- | --- |
| 1990s | "Firemen" movie | เฉินหลง กล่าวในหนังสือของเขา I am Jackie Chan, เขาอยากจะทำหนังเกี่ยวกับการเป็นพนักงานดับเพลิง โดยใช้ทักษะการปีนป่าย จากตึกที่กำลังเผาไหม้ และสิ่งใกล้เคียง ความคิดนี้ถูกใช้ไปโดยคนอื่นแล้ว และ เฉินหลง ก็ไม่ได้ทำหนังเรื่องนี้ |  |
| 1996 | The Bee | Jackie Chan's character in this movie would attempt to catch a bee who has a mind of his own but would always get away. The movie would be great to show American audiences his stuntwork.  | Jackie was offered this movie right after his successful Rumble in the Bronx but he did not want to appear in a movie where he was not as smart as an insect. |
| 2000 | The Bellboy | It was rumoured that Chan would star in a remake of the 1960 Jerry Lewis film, The Bellboy.  |  |
| 2001 | Nosebleed | ในภาพยนตร์เรื่องนี้เฉินหลงรับบทเป็นพนักงานเช็ดกระจกที่ตึก World Trade Center ที่รู้เรื่องกี่กับกลุ่มผู้ก่อการร้ายวางแผนจะทำลาย อนุสาวรีย์เทพีเสรีภาพ | It is alleged that filming was due to begin on September 11, and that it was the WTC itself that would be destroyed, but because the screenwriter failed to deliver the script on time, filming was delayed and ultimately the film was cancelled. While a script did exist (written in 1999), the story of Chan's lucky escape is likely to have been false reporting or the dates embellished for dramatic effect. |
| 2001 | Soulcalibur |  Sammo Hung had the idea of adapting the Soulcalibur series into a film starring Jackie Chan. However, the idea was scrapped and filming never began.  | Another film company, Anthem Pictures, acquired the rights to Soulcalibur in 2006. |
สารคดี

| ปี | ชื่อสารคดี | ชื่อภาษาจีน | Notes |
| --- | --- | --- | --- |
| 1990 | The Best of the Martial Arts Films | 金裝武術電影大全 |  |
| 1996 | Biography: "Jackie Chan: From Stuntman to Superstar" |  | A&E Network 8 ตุลาคม 1996 |
| 1998 | Jackie Chan: My Story | 成龙的传奇 |  |
| 1999 | Jackie Chan: My Stunts | 成龍：我的特技 |  |
| 2002 | The Art of Action: Martial Arts in Motion Picture | 功夫片歲月 |  |
| 2003 | Cinema Hong Kong: Kung Fu | 電影香江：功夫世家 |  |
| 2003 | Traces of a Dragon: Jackie Chan & His Lost Family | 龍的深處：失落的拼圖 |  |
| 2008 | A Touch of Beijing |  | <small สารคดีเกี่ยวกับปักกิ่งที่เป็นเจ้าภาพในการจัดแข่งขัน กีฬาโอลิมปิค. |
| 2008 | Mega Cities: Hong Kong |  | National Geographic Channel 20 June 2008 |
ทางข้ามแหล่งน้ำ

ทางข้ามแหล่งน้ำ (อังกฤษ: Causeway) หมายถึงถนน ทาง หรือทางรถไฟที่สร้างขึ้นบนคันดินเพื่อข้ามพื้นที่ลุ่ม พื้นที่ชุ่มน้ำ หรือผืนน้ำ สามารถสร้างได้ด้วยดิน ไม้ วัสดุก่อ หรือคอนกรีต หนึ่งในทางถนนข้ามแหล่งน้ำที่เก่าแก่ที่สุดที่รู้จักกันคือสวีตแทร็ก (Sweet Track) ในพื้นที่ลุ่มซัมเมอร์เซ็ท (Somerset Levels) ประเทศอังกฤษ ซึ่งมีอายุตั้งแต่ยุคหินใหม่ ถนนข้ามแหล่งน้ำที่ทำด้วยไม้อาจเรียกได้ว่าเป็นทั้งทางเดินไม้และสะพาน
ทางรถไฟฮินเดนบวร์คดัมม์ ข้ามทะเลวัดเดนไปยังเกาะซึลท์ ในรัฐชเลสวิช-ฮ็อลชไตน์ ประเทศเยอรมนี
คฤหาสน์อุบาทว์

เรื่องสั้นโดยอาร์เธอร์ โคนัน ดอยล์  ที่มีเชอร์ล็อก โฮมส์เป็นตัวละครสำคัญ
| --- | --- |
ไวโอเลต ฮันเตอร์มาหารือกับโฮมส์ ภาพวาดโดยซิดนีย์ พาเก็ตในปี ค.ศ. 1892
ผู้ประพันธ์: อาร์เธอร์ โคนัน ดอยล์
ชื่อเรื่องต้นฉบับ: The Adventure of the Copper Beeches
ผู้แปล: อ. สายสุวรรณ
ประเทศ: สหราชอาณาจักร
ภาษา: อังกฤษ
ชุด: เรื่องสั้นเชอร์ล็อก โฮมส์ ชุดการผจญภัย
ประเภท: เรื่องสั้นนวนิยายนักสืบ
วันที่พิมพ์: มิถุนายน ค.ศ. 1892
เรื่องก่อนหน้า: มงกุฎเพชรมรกต 
เรื่องถัดไป: ม้าตัวเก็งหาย 
ข้อความ: คฤหาสน์อุบาทว์ ที่ วิกิซอร์ซ
"คฤหาสน์อุบาทว์" (อังกฤษ: The Adventure of the Copper Beeches) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนมิถุนายน ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับสุดท้ายจากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892
ประวัติการตีพิมพ์

"คฤหาสน์อุบาทว์" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนมิถุนายน ค.ศ. 1892 และในสหรัฐอเมริกาในนิตยสารสแตรนด์ฉบับสหรัฐเมื่อเดือนกรกฎาคม ค.ศ. 1892 ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์ เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892
อ้างอิงและบรรณานุกรม

↑  Smith (2014), p. 67.
1 2  Cawthorne (2011), p. 72.
↑  Cawthorne (2011), p. 54.
Cawthorne, Nigel (2011). A Brief History of Sherlock Holmes. Running Press. ISBN 978-0762444083.
Dickerson, Ian (2019). Sherlock Holmes and His Adventures on American Radio. BearManor Media. ISBN 978-1629335087.
Smith, Daniel (2014) [2009]. The Sherlock Holmes Companion: An Elementary Guide (Updated ed.). Aurum Press. ISBN 978-1-78131-404-3.
แหล่งข้อมูลอื่น

ข้อความเต็มของ คฤหาสน์อุบาทว์ ที่วิกิซอร์ซ
วิกิมีเดียคอมมอนส์มีสื่อเกี่ยวกับ คฤหาสน์อุบาทว์
เชอร์ล็อก โฮมส์ ชุดการผจญภัย รวมถึงเรื่อง คฤหาสน์อุบาทว์ ที่ Standard Ebooks
| ด ค กเรื่องสั้นเชอร์ล็อก โฮมส์ ชุด การผจญภัย โดย อาร์เธอร์ โคนัน ดอยล์ |
| --- | --- |
 "เหตุอื้อฉาวในโบฮีเมีย"  "สันนิบาตผมแดง "  "คู่หมั้นจำแลง"  "ความลับที่หุบเขาบอสคูมบ์"  "เมล็ดส้มห้าเมล็ด"  "ชายปากบิด"  "ทับทิมสีฟ้า"  "ห่วงแต้ม"  "นิ้วหัวแม่มือของวิศวกร"  "พ่อหม้ายบรรดาศักดิ์"  "มงกุฎเพชรมรกต"  "คฤหาสน์อุบาทว์" 
 แรงพยาบาท  จัตวาลักษณ์   การผจญภัย  จดหมายเหตุ  หมาผลาญตระกูล  คืนชีพ  หุบเขาแห่งภัย  ลาโรง  บันทึกคดี
ราวีโอลี

ราวีโอลีทรงสี่เหลี่ยม
ราวีโอลี (อิตาลี: ravioli) เป็นพาสตาชนิดหนึ่ง มีลักษณะเป็นแป้งแผ่นบางประกบกันและห่อไส้ข้างใน รูปแบบเดียวกับเกี๊ยวของประเทศจีน ซึ่งสามารถทำได้ในหลายรูปทรง เช่น ทรงสี่เหลี่ยมจัตุรัส สี่เหลี่ยมผืนผ้า สี่เหลี่ยมขนมเปียกปูน ทรงครึ่งวงกลม หรือทรงกลมก็ได้
การใส่ไส้ในของราวีโอลีสามารถใส่ได้หลายชนิด เช่น ไส้เนื้อ ไส้ไก่ ไส้ปลา หรือไส้เนยก็ได้ แต่ต้นตำหรับดั้งเดิมของอิตาเลียนจะใช้เนยรีกอตตาขูดผสมกับผักต่าง ๆ เช่น ผักโขม ผักกาด หรืออาจจะผสมมันบด เห็ด ฟักทอง เกาลัด อาร์ทิโชกก็ได้ แต่ขณะในประเทศอิสราเอลนิยมเลือกที่จะใช้มันเทศมากกว่า
การทำอาหาร

โดยปกติแล้วจะนิยมทำราวีโอลีให้สุกด้วยการทอดหรือลวกน้ำร้อน จากนั้นราดด้วยซอสมะเขือเทศแล้วโรยด้วยผักชีฝรั่งก่อนเสริฟ
ปัจจุบันมีผลิตภัณฑ์ราวีโอลีทอดกรอบไส้เนย ไส้เนื้อสำเร็จรูปพร้อมซอสวางขายในท้องตลาดด้วยเช่นกัน ซึ่งดัดแปลงมาจากต้นตำรับการทำอาหารของชาวเกาะซิซิลี ที่นิยมทำราวีโอลีไส้หวานทอดกรอบรับประทานในช่วงคริสต์มาส
แหล่งข้อมูลอื่น

| ด ค กพาสตา |
| --- | --- |
 รายชื่อพาสตา  รายชื่ออาหารจากพาสตา 
ชนิด:  Acini di pepe  Agnolotti  Alphabet pasta  Anelli  Anellini  Bigoli  Bucatini  Busiate  Calamarata  Campanelle  Cannelloni  Capellini  Casarecce  Casoncelli  Casunziei  Cavatappi  Cavatelli  Cencioni  Conchiglie  Corzetti  Ditalini  Fagottini  Farfalle  Fettuccine  Fileja  Fiori  Foglie d'ulivo  Fregula  Fusi  Fusilli  Garganelli  Gemelli  Gnocchi  Lanterne  Lasagne  Lasagnette  Linguettine  Linguine  Lorighittas  Macaroni  Mafalde  Mafaldine  Mezzelune  Occhi di Lupo  Orecchiette  Orzo  Pappardelle  Passatelli  Pastina  Penne  Pici  Pillus  Pizzoccheri  Radiatori  Ravioli  Rigatoni  Rotelle  Rotini  Sacchettoni  Sagnarelli  Scialatelli  Sedani  Spaghetti  Stringozzi  Strozzapreti  Tagliatelle  Taglierini  Testaroli  Tortellini  Tortelli  Tortelloni  Tortiglioni  Trenette  Tripoline  Troccoli  Trofie  Vermicelli  Ziti 
วิธีปรุง:  อัลเดนเต  อัลฟอร์โน 
ผู้ผลิตจากอิตาลี:  Barilla Group  Buitoni  De Cecco  Divella  La Molisana  Rana  Voiello 
ดูเพิ่ม:  Pasta processing
สถูป

สถูป (สันสกฤต: स्तूप) เป็นสิ่งก่อสร้างทรงโอคว่ำ ใช้ประดิษฐานปูชนียวัตถุในศาสนาพุทธ เช่น พระบรมสารีริกธาตุ เป็นต้น
สถูปในยุคแรกทำจากมูลดิน ต่อมาจึงสร้างด้วยวัสดุถาวร เช่น อิฐ หิน และแพร่หลายไปในภูมิภาคต่าง ๆ ที่นับถือพุทธศาสนา
ดูเพิ่ม

เจดีย์ สถูปแบบไทย
ถะ สถูปหรือเจดีย์แบบจีน
เจดีย์ญี่ปุ่น
องคชาตมนุษย์

| องคชาตของมนุษย์ |
| --- | --- |
องคชาตขณะอ่อนตัว โดยส่วนของขนหัวหน่าวถูกนำออกไปเพื่อแสดงรายละเอียดทางกายวิภาคศาสตร์
รายละเอียด
คัพภกรรม: ปุ่มอวัยวะสืบพันธุ์, ส่วนทบอวัยวะเพศและทางเดินปัสสาวะ
หลอดเลือดแดง: หลอดเลือดแดงด้านบนขององคชาต, หลอดเลือดแดงลึกขององคชาต, หลอดเลือดแดงของกระเปาะองคชาต
หลอดเลือดดำ: หลอดเลือดดำด้านบนขององคชาต
ประสาท: เส้นประสาทด้านบนขององคชาต
น้ำเหลือง: ต่อมน้ำเหลืองผิวขาหนีบ
ตัวระบุ
ภาษาละติน: penis, พหุพจน์ penes
MeSH: D010413
TA98: A09.4.01.001
TA2: 3662
FMA: 9707
อภิธานศัพท์กายวิภาคศาสตร์[แก้ไขบนวิกิสนเทศ]
ในกายวิภาคศาสตร์ของมนุษย์ องคชาตเป็นอวัยวะสืบพันธุ์ภายนอกของเพศชาย (อวัยวะสอดใส่ระหว่างการสืบพันธุ์) ที่ทำหน้าที่เป็นทางผ่านของการขับถ่ายปัสสาวะและการหลั่งน้ำอสุจิ ส่วนประกอบหลักขององคชาตได้แก่ ราก (Radix) ลำตัว (Corpus) และเยื่อบุผิวขององคชาตซึ่งรวมถึงผิวหนังบริเวณลำองคชาตและหนังหุ้มปลายองคชาตที่ห่อหุ้มหัวองคชาต ลำตัวขององคชาตประกอบด้วยเนื้อเยื่อสามแท่ง ได้แก่ คอร์ปุส คาเวอร์โนซุม (Corpus cavernosum) สองแท่งที่ด้านหลัง และคอร์ปุส สปอนจิโอซุม (Corpus spongiosum) ซึ่งอยู่ระหว่างกลางของคอร์ปุส คาเวอร์โนซุม ท่อปัสสาวะผ่านต่อมลูกหมาก ซึ่งเป็นจุดที่ท่อฉีดอสุจิเชื่อมต่อกับท่อปัสสาวะ และจากนั้นผ่านไปยังองคชาต ท่อปัสสาวะทอดตัวไปในคอร์ปัส สปอนจิโอซุม และเปิดออกที่ปลายหัวองคชาตในรูปแบบของช่องเปิดที่เรียกว่า รูปัสสาวะ (Meatus)
การแข็งตัวขององคชาตเป็นกระบวนการที่องคชาตขยายตัว แข็งตัว และเปลี่ยนทิศทางในลักษณะตั้งฉาก ซึ่งเกิดขึ้นเมื่อมีการกระตุ้นทางเพศ การแข็งตัวสามารถเกิดขึ้นในสถานการณ์ที่ไม่เกี่ยวกับเพศได้เช่นกัน โดยเฉพาะอย่างยิ่งในช่วงวัยรุ่นและระหว่างการนอนหลับ ในสภาวะที่องคชาตไม่แข็งตัว องคชาตจะมีขนาดเล็กกว่า นุ่มและยืดหยุ่นได้ และหัวองคชาตจะถูกคลุมด้วยหนังหุ้มปลาย ในสภาวะที่องคชาตแข็งตัวเต็มที่ ส่วนลำองคชาตจะมีความแข็งแรง และหัวองคชาตจะพองตัวแต่ไม่แข็งตัว องคชาตที่แข็งตัวอาจมีลักษณะตรงหรือโค้ง และอาจชี้ไปในทิศทางขึ้น ทิศทางลง หรือชี้ตรงไปข้างหน้า ตามข้อมูลปี 2558 ขนาดเฉลี่ยขององคชาตในสภาวะแข็งตัวคือ 13.12 เซนติเมตร (5.17 นิ้ว) และมีเส้นรอบวงเฉลี่ย 11.66 เซนติเมตร (4.59 นิ้ว) ทั้งนี้ อายุและขนาดขององคชาตในสภาวะไม่แข็งตัวไม่สามารถทำนายขนาดขององคชาตในสภาวะแข็งตัวได้อย่างแม่นยำ มีการดัดแปลงร่างกายที่พบบ่อยหลายประการที่เกี่ยวข้องกับองคชาต เช่น การขริบและการเจาะ
องคชาตเป็นอวัยวะที่มีต้นกำเนิดเหมือนกันกับปุ่มกระสันในเพศหญิง
โครงสร้าง > ขนาด

บทความหลัก: ขนาดองคชาตมนุษย์
การวัดขนาดอวัยวะเพศชายนั้นมีความแปรปรวน โดยการศึกษาที่อาศัยการวัดด้วยตนเองมักรายงานขนาดเฉลี่ยที่ยาวกว่าอย่างมีนัยสำคัญ เมื่อเปรียบเทียบกับการวัดโดยผู้เชี่ยวชาญด้านสุขภาพ ในปี 2558 การปริทัศน์อย่างเป็นระบบจากกลุ่มตัวอย่างผู้ชายจำนวน 15,521 คน ซึ่งได้รับการวัดโดยผู้เชี่ยวชาญด้านสุขภาพ พบว่า ความยาวเฉลี่ยขององคชาตขณะแข็งตัวอยู่ที่ 13.12 เซนติเมตร (5.17 นิ้ว) ขณะที่เส้นรอบวงเฉลี่ยขององคชาตขณะแข็งตัวอยู่ที่ 11.66 เซนติเมตร (4.59 นิ้ว)
ท่ามกลางบรรดาไพรเมต องคชาตของมนุษย์มีขนาดใหญ่ที่สุดในด้านเส้นรอบวง แต่มีความยาวที่สามารถเทียบได้กับองคชาตของชิมแปนซีและไพรเมตชนิดอื่น ๆ ขนาดขององคชาตได้รับอิทธิพลจากพันธุกรรม แต่ก็อาจถูกกระทบโดยปัจจัยแวดล้อม เช่น การใช้ยาด้านภาวะเจริญพันธุ์ และการสัมผัสกับสารเคมีหรือมลพิษ
โครงสร้าง > การเปลี่ยนแปลงปกติ

ผื่นนูนพีพีพี (Pearly penile papules) เป็นการเกิดตุ่มเล็ก ๆ รอบฐานของหัวองคชาต โดยปกติมักเกิดในผู้ชายอายุระหว่าง 20 ถึง 40 ปี ในปี 2542 มีการศึกษาหลายชิ้นที่รายงานอัตราการเกิดของภาวะนี้ที่ช่วงระหว่าง 8 ถึง 48 เปอร์เซ็นต์ของผู้ชายทั้งหมด ภาวะนี้อาจถูกเข้าใจผิดว่าเป็นหูด อย่างไรก็ตาม ภาวะนี้ที่องคชาตไม่มีอันตรายหรือการติดเชื้อและไม่จำเป็นต้องได้รับการรักษา
จุดฟอร์ไดร์ซ (Fordyce's spots) เป็นตุ่มขนาดเล็ก นูน มีสีขาวอมเหลือง ขนาดเส้นผ่านศูนย์กลาง 1-2 มิลลิเมตร อาจปรากฏบนองคชาต ซึ่งเป็นภาวะปกติและไม่มีการติดเชื้อ
ผื่นต่อมไขมัน (Sebaceous prominences) เป็นตุ่มนูนคล้ายกับจุดฟอร์ไดร์ซที่พบได้บนลำองคชาต โดยเกิดขึ้นที่ต่อมไขมันและเป็นภาวะปกติ
ภาวะหนังหุ้มปลายองคชาตตีบ (Phimosis) เป็นภาวะที่ไม่สามารถดึงหนังหุ้มปลายองคชาตได้อย่างเต็มที่ ซึ่งเป็นปกติและไม่เป็นอันตรายในวัยเด็กและวัยก่อนเข้าสู่วัยเจริญพันธุ์ เกิดขึ้นประมาณ 8% ในเด็กชายอายุ 10 ปี ตามข้อมูลของสมาคมการแพทย์แห่งสหราชอาณาจักร การรักษาด้วยครีมสเตียรอยด์เฉพาะที่และ/หรือการยืดด้วยมือ มักไม่จำเป็นต้องพิจารณาจนกว่าจะอายุ 19 ปี
การโค้งขององคชาต: องคชาตส่วนใหญ่มักไม่ตรงอย่างสมบูรณ์ และสามารถโค้งได้ในทุกทิศทาง (ขึ้น, ลง, ซ้าย, ขวา) ซึ่งบางครั้งอาจโค้งมากแต่โดยทั่วไปไม่ส่งผลกระทบต่อการมีเพศสัมพันธ์ การโค้งที่มุมไม่เกิน 30 องศาถือว่าอยู่ในเกณฑ์ปกติ และในทางการแพทย์การรักษามักไม่จำเป็นเว้นแต่มุมโค้งเกิน 45 องศา ทั้งนี้ การเปลี่ยนแปลงของมุมโค้งอาจเกิดจากโรคเพโรนีย์ (Peyronie's disease) ได้เช่นกัน
การพัฒนา

เมื่อทารกในครรภ์ได้รับฮอร์โมนเทสโทสเตอโรน ปุ่มอวัยวะสืบพันธุ์จะยืดออก (เป็นองคชาตแรกเริ่ม) และพัฒนาเป็นปลายและลำขององคชาต และส่วนทบอวัยวะเพศและทางเดินปัสสาวะจะรวมกันเป็นแนวประสานองคชาต ส่วนท่อปัสสาวะภายในองคชาต (ยกเว้นภายในหัว) พัฒนามาจากโพรงอวัยวะเพศและทางเดินปัสสาวะ
การพัฒนา > การเจริญในวัยเริ่มเจริญพันธุ์

เมื่อเข้าสู่วัยเริ่มเจริญพันธุ์ องคชาต ถุงอัณฑะ และอัณฑะจะมีขนาดใหญ่ขึ้นจนถึงขนาดสมบูรณ์ ในระหว่างกระบวนการนี้ ขนหัวหน่าวจะขึ้นบริเวณเหนือและรอบ ๆ องคชาต จากการศึกษาขนาดขององคชาตในผู้ชายอายุ 17 ถึง 19 ปีจำนวนมาก ไม่พบความแตกต่างระหว่างขนาดเฉลี่ยขององคชาตในวัย 17 ปีและ 19 ปี ดังนั้น สามารถสรุปได้ว่าการเจริญเติบโตขององคชาตจะสมบูรณ์ภายในอายุ 17 ปี หรือน้อยกว่านั้น
หน้าที่ทางสรีรวิทยา > การถ่ายปัสสาวะ

บทความหลัก: การถ่ายปัสสาวะ
ในเพศชาย การขับปัสสาวะออกจากร่างกายจะเสร็จสิ้นผ่านทางองคชาต โดยท่อปัสสาวะจะระบายน้ำออกจากกระเพาะปัสสาวะ ผ่านต่อมลูกหมากซึ่งเป็นจุดที่เชื่อมต่อกับท่อฉีดอสุจิ และจากนั้นจึงเข้าสู่องคชาต ที่รากขององคชาต (ส่วนต้นของคอร์ปุส สปอนจิโอซุม) มีกล้ามเนื้อหูรูดภายนอก ซึ่งเป็นหูรูดขนาดเล็กของเนื้อเยื่อกล้ามเนื้อลายและในผู้ชายสุขภาพดีสามารถควบคุมได้โดยสมัครใจ การคลายตัวของหูรูดท่อปัสสาวะช่วยให้ปัสสาวะในท่อปัสสาวะส่วนบนไหลเข้าสู่องคชาตอย่างเหมาะสมและทำให้กระเพาะปัสสาวะว่างเปล่า
ทางสรีรวิทยา การถ่ายปัสสาวะเกี่ยวพันกับการประสานงานกันระหว่างระบบประสาทส่วนกลาง ระบบประสาทอัตโนวัติ และ ระบบประสาทโซมาติก ในทารกหรือผู้สูงอายุบางคนที่มีอาการบาดเจ็บของระบบประสาท การถ่ายปัสสาวะอาจเกิดขึ้นในรูปแบบของรีเฟล็กซ์โดยไม่สมัครใจ ศูนย์สมองที่ควบคุมการปัสสาวะ ได้แก่ ศูนย์ถ่ายปัสสาวะพอนทีน (Pontine micturition center), เนื้อเทาพีเรียคืวดักทัล (Periaqueductal gray) และ เปลือกสมอง ในระหว่างการแข็งตัว ศูนย์เหล่านี้จะยับยั้งการผ่อนคลายของกล้ามเนื้อหูรูด เพื่อทำหน้าที่แยกทางสรีรวิทยาระหว่างการขับถ่ายและการสืบพันธุ์ขององคชาต และป้องกันไม่ให้ปัสสาวะไหลเข้าไปอยู่ในท่อปัสสาวะระหว่างการหลั่งน้ำอสุจิ
หน้าที่ทางสรีรวิทยา > ตำแหน่งถ่ายทิ้ง

ส่วนปลายของท่อปัสสาวะช่วยให้มนุษย์เพศชายสามารถควบคุมทิศทางของการปัสสาวะโดยการถือองคชาต ความยืดหยุ่นนี้ทำให้เพศชายสามารถเลือกท่าทางในการปัสสาวะได้ ในวัฒนธรรมที่มีการสวมใส่เสื้อผ้าเป็นอย่างน้อย องคชาตช่วยให้เพศชายสามารถปัสสาวะในท่ายืนโดยไม่ต้องถอดเสื้อผ้ามากนัก เป็นที่ทราบกันว่าบางวัฒนธรรมมีธรรมเนียมให้เด็กผู้ชายและผู้ชายปัสสาวะในท่านั่งหรือหมอบ ซึ่งท่าทางดังกล่าวอาจได้รับอิทธิพลจากความเชื่อทางศาสนาหรือวัฒนธรรม งานวิจัยทางการแพทย์เกี่ยวกับความเหนือกว่าของท่าทางใด ๆ ยังมีข้อมูลแบบวิวิธพันธุ์ที่หลากหลาย การวิเคราะห์อภิมานที่สรุปหลักฐานพบว่าไม่มีท่าทางใดที่เหนือกว่าสำหรับชายหนุ่มและชายที่มีสุขภาพดี อย่างไรก็ตาม สำหรับชายสูงอายุที่มีกลุ่มอาการระบบทางเดินปัสสาวะส่วนล่าง (Lower Urinary Tract Symptoms; LUTS) ท่านั่งเมื่อเทียบกับท่ายืนมีความแตกต่างกันดังนี้:
ปริมาณที่เหลือภายหลังการถ่ายทิ้ง (Post void residual; PVR, มิลลิลิตร) ลดลงอย่างมีนัยสำคัญ
การไหลของปัสสาวะสูงสุด (Qmax, มิลลิลิตรต่อวินาที) เพิ่มขึ้น
เวลาการถ่ายทิ้ง (Void time; VT, วินาที) ลดลง
ข้อมูลปัสสาวะพลวัตนี้สัมพันธ์กับการลดความเสี่ยงของภาวะแทรกซ้อนทางระบบประสาท เช่น การติดเชื้อในระบบทางเดินปัสสาวะ และนิ่วในกระเพาะปัสสาวะ
หน้าที่ทางสรีรวิทยา > การกระตุ้นและอารมณ์ทางเพศ

บทความหลัก: วัฎจักรการตอบสนองทางเพศของมนุษย์ และ อารมณ์ทางเพศ
องคชาตก่อให้เกิดอารมณ์ทางเพศเมื่อได้รับการกระตุ้นทางเพศ เช่น จากสิ่งกระตุ้นทางจิตใจ (จินตนาการทางเพศ) กิจกรรมร่วมกับคู่นอน หรือการสำเร็จความใคร่ด้วยตนเอง ซึ่งอาจนำไปสู่การถึงจุดสุดยอด
หัวองคชาตและเส้นสองสลึงใต้หัวหัวองคชาตเป็นจุดที่ไวต่อความรู้สึกทางเพศ หัวองคชาตมีปลายประสาทจำนวนมาก ทำให้เป็นส่วนที่ไวต่อความรู้สึกที่สุด
หน้าที่ทางสรีรวิทยา > การกระตุ้นและอารมณ์ทางเพศ > การแข็งตัว

บทความหลัก: การแข็งตัวขององคชาต
การแข็งตัวขององคชาต คือ การที่องคชาตแข็งทื่อและยกตัวสูงขึ้น ซึ่งเกิดขึ้นในขณะมีอารมณ์ทางเพศ แต่ก็สามารถเกิดขึ้นในสถานการณ์ที่ไม่มีอารมณ์ทางเพศได้เช่นกัน การแข็งตัวโดยธรรมชาติอาจเกิดขึ้นบ่อยครั้งในช่วงวัยรุ่นเนื่องจากการเสียดสีกับเสื้อผ้า การเต็มของกระเพาะปัสสาวะหรือลำไส้ใหญ่ การเปลี่ยนแปลงของฮอร์โมน ความตื่นกลัว และการถอดเสื้อผ้าในสถานการณ์ที่ไม่เกี่ยวข้องกับทางเพศ นอกจากนี้ การแข็งตัวยังอาจเกิดขึ้นระหว่างนอนหลับและในตอนตื่นนอนได้เช่นกัน (ดูที่ องคชาตแข็งตัวขณะหลับ) กลไกทางสรีรวิทยาหลักที่นำไปสู่การแข็งตัวคือการขยายตัวอัตโนมัติของหลอดเลือดแดงที่นำเลือดไปยังองคชาต ซึ่งช่วยให้เลือดไหลเข้าไปในเนื้อเยื่อฟองน้ำขององคชาต ได้แก่ คอร์ปุส คาร์เวอโนซุม และคอร์ปุส สปอนจิโอซุม ทำให้องคชาตยาวและแข็งตัวขึ้น หลังจากการขยายหลอดเลือด เนื้อเยื่อฟองน้ำที่เต็มไปด้วยเลือดจะกดทับหลอดเลือดดำที่นำเลือดออกจากองคชาต ทำให้เลือดที่ไหลเข้าสู่องคชาตมีปริมาณมากกว่าเลือดที่ไหลออกจนกระทั่งถึงสภาวะสมดุลที่ปริมาตรการไหลของเลือดที่ไหลเข้ามาในหลอดเลือดแดงและเลือดที่ไหลออกจากหลอดเลือดดำเท่ากัน ขนาดการแข็งตัวที่คงที่เกิดขึ้นจากความสมดุลนี้
การแข็งตัวช่วยอำนวยความสะดวกในการร่วมเพศ แม้ว่าจะไม่จำเป็นสำหรับกิจกรรมทางเพศอื่นบางประเภท
หน้าที่ทางสรีรวิทยา > การกระตุ้นและอารมณ์ทางเพศ > การแข็งตัว > องศาการแข็งตัว

แม้ว่าองคชาตโดยมากจะแข็งตัวขึ้นไปด้านบน แต่เป็นเรื่องธรรมดาและปกติที่องคชาตจะแข็งตัวในทิศทางใดก็ได้ ขึ้นอยู่กับความตึงของเอ็นแขวนองคชาต
ตารางต่อไปนี้แสดงถึงองศาการแข็งตัวในท่ายืนของเพศชาย จากตัวอย่างเพศชาย 81 คน อายุระหว่าง 21 ถึง 67 ปี โดยในตารางนี้ 0 องศาจะชี้ตรงขึ้นไปยังหน้าท้อง, 90 องศาจะเป็นแนวนอนและชี้ตรงไปด้านหน้า ขณะที่ 180 องศาจะชี้ตรงลงไปที่เท้า มุมชี้ขึ้นเป็นมุมที่พบบ่อยที่สุด
| --- | --- |

มุม (°) จากแนวตั้งขึ้น: ร้อยละ ของเพศชาย
0-30: 4.9
30-60: 29.6
60-85: 30.9
85-95: 9.9
95-120: 19.8
120-180: 4.9
หน้าที่ทางสรีรวิทยา > การกระตุ้นและอารมณ์ทางเพศ > การหลั่งน้ำอสุจิ

บทความหลัก: การหลั่งน้ำอสุจิ
การหลั่งน้ำอสุจิคือการขับดันน้ำอสุจิออกจากองคชาต ซึ่งมักเกิดขึ้นพร้อมกับความเสียวสุดยอดทางเพศ การหดตัวของกล้ามเนื้อเป็นชุดช่วยส่งน้ำอสุจิ ซึ่งประกอบด้วยเซลล์สืบพันธุ์เพศชายที่เรียกว่า เซลล์อสุจิ หรือ สเปิร์มาโตซูน จากองคชาต การหลั่งน้ำอสุจิมักเกิดจากการกระตุ้นทางเพศ แต่ในบางกรณีอาจเกิดจากโรคต่อมลูกหมาก การหลั่งน้ำอสุจิอาจเกิดขึ้นโดยธรรมชาติในระหว่างการนอนหลับ (เรียกว่าฝันเปียก) ภาวะไม่สามารถหลั่งน้ำอสุจิ (Anejaculation) เป็นภาวะที่บุคคลไม่สามารถหลั่งน้ำอสุจิได้
การผลิตตัวอสุจิเกิดขึ้นในอัณฑะและเก็บไว้ในส่วนที่เรียกว่าเอพิดิไดมิส (epididymides) ในระหว่างการหลั่งน้ำอสุจิ ตัวอสุจิจะถูกขับขึ้นผ่านหลอดนำอสุจิ (vasa deferentia) สองหลอดที่ผ่านข้ามและหลังกระเพาะปัสสาวะ มีการเติมของเหลวจากถุงน้ำอสุจิ (seminal vesicles) และหลอดนำอสุจิจะกลายเป็นท่อฉีดอสุจิ (ejaculatory ducts) ซึ่งเข้าร่วมกับท่อปัสสาวะภายในต่อมลูกหมาก ต่อมลูกหมากและต่อมบูลโบยูรีทรัล (bulbourethral glands) จะเติมสารคัดหลั่งเพิ่มเติม (รวมถึงน้ำหล่อลื่น) และน้ำอสุจิจะถูกขับออกทางองคชาต
การหลั่งน้ำอสุจิมีสองขั้นตอน คือ ขั้นตอนการปล่อย (emission) และการหลั่งน้ำอสุจิอย่างสมบูรณ์ (ejaculation proper) ขั้นตอนการปล่อยอยู่ภายใต้การควบคุมของระบบประสาทซิมพาเทติก ขณะที่การหลั่งน้ำอสุจิอย่างสมบูรณ์อยู่ภายใต้การควบคุมของรีเฟล็กซ์ไขสันหลังที่ระดับเส้นประสาทไขสันหลัง S2-4 ผ่านเส้นประสาทพุเดนดัล (pudendal nerve) มีระยะเวลาที่ไม่ตอบสนอง (refractory period) หลังจากการหลั่งน้ำอสุจิ และการกระตุ้นทางเพศนำไปสู่การหลั่งน้ำอสุจิ
กล้ามเนื้ออิซคีโอคาเวอร์โนซุส (ischiocavernosus) ช่วยคงความแข็งตัวขององคชาตโดยการกดทับหลอดเลือดดำที่นำเลือดออกจากองคชาตให้ช้าลง กล้ามเนื้อบัลโบสปอนจิโอซุส (bulbospongiosus) ช่วยในการแข็งตัวรวมถึงการขับปัสสาวะและน้ำอสุจิ
การดัดแปลงการวิวัฒน์

มีการถกเถียงกันว่าองคชาตของมนุษย์มีการปรับตัวเชิงวิวัฒนาการหลายประการ ซึ่งวัตถุประสงค์ของการปรับตัวเหล่านี้คือการเพิ่มความสำเร็จในการสืบพันธุ์และลดการแข่งขันของอสุจิ การแข่งขันของอสุจิหมายถึงสถานการณ์ที่อสุจิของผู้ชายสองคนอยู่พร้อมกันในระบบสืบพันธุ์ของเพศหญิงและแข่งกันเพื่อปฏิสนธิกับไข่ หากการแข่งขันของอสุจิส่งผลให้อสุจิของเพศชายคู่แข่งปฏิสนธิกับไข่ จะเกิดกรณีภาวะมีชู้ขึ้น นี่คือกระบวนการที่เพศชายลงทุนทรัพยากรของตนไปกับลูกหลานของชายอื่นโดยไม่รู้ตัว และในแง่วิวัฒนาการควรหลีกเลี่ยง
การปรับตัวขององคชาตมนุษย์ที่ได้รับการวิจัยมากที่สุดคือขนาดของอัณฑะและองคชาต การปรับเปลี่ยนการหลั่งน้ำอสุจิ และการเคลื่อนย้ายน้ำอสุจิ
การดัดแปลงการวิวัฒน์ > การปรับเปลี่ยนในการหลั่งน้ำอสุจิ

หนึ่งในวิธีหลักที่น้ำอสุจิของเพศชายวิวัฒนาการเพื่อเอาชนะการแข่งขันของอสุจิคือผ่านความเร็วที่อสุจิเคลื่อนที่ การหลั่งน้ำอสุจิสามารถเดินทางได้ไกลถึง 60 เซนติเมตร ซึ่งเมื่อรวมกับการวางตำแหน่งในตำแหน่งสูงสุดของทางช่องคลอดแล้ว จะช่วยเพิ่มโอกาสให้ไข่ได้รับการปฏิสนธิโดยอสุจิของเพศชายนั้นแทนที่จะเป็นของเพศชายอื่น จึงเพิ่มความมั่นใจสูงสุดในการเป็นบิดา (paternal certainty)
นอกจากนี้ เพศชายยังสามารถและทำการปรับการหลั่งน้ำอสุจิของตนเพื่อตอบสนองต่อการแข่งขันของอสุจิ และตามความได้เปรียบอย่างสูงสุดในการจับคู่กับเพศหญิงคนหนึ่ง การวิจัยมุ่งเน้นไปที่วิธีพื้นฐานสองประการที่เพศชายใช้ในการประสบความสำเร็จนี้ ได้แก่ การปรับปริมาณของการหลั่งน้ำอสุจิและการปรับคุณภาพของการหลั่งน้ำอสุจิ